A Törvényszék 2025. január 22-i végzése – Waisman és társai kontra ESZT
(T-527/17. sz. ügy)1
(„Megsemmisítés iránti és kártérítési kereset – Gazdaság- és monetáris politika – A hitelintézetekre és bizonyos befektetési vállalkozásokra vonatkozó Egységes Szanálási Mechanizmus – A Banco Popular Español szanálási programja – Keresettel nem megtámadható jogi aktus – Nyilvánvaló elfogadhatatlanság”)
Az eljárás nyelve: spanyol
Felek
Felperesek: Alejandro Claudio Waisman (Buenos Aires, Argentína) és a végzés mellékletében megnevezett 157 további felperes (képviselők: J. De Castro Martín, M. Azpitarte Sánchez és J. Ruiz de Villa Jubany ügyvédek)
Alperes: Egységes Szanálási Testület (képviselők: H. Ehlers, M. Fernández Rupérez, A. Lapresta Bienz és J. Rius Riu meghatalmazottak, segítőik: B. Meyring, F. Fernández de Trocóniz Robles, T. Klupsch és S. Ianc ügyvédek)
Az ügy tárgya
Keresetükkel a felperesek egyrészt az EUMSZ 263. cikk alapján az Egységes Szanálási Testület (ESZT) ügyvezetői testületének a Banco Popular Español, SA szanálási programjának elfogadásáról szóló, 2017. június 7-i SRB/EES/2017/08 határozatának megsemmisítését, másrészt pedig az EUMSZ 340. cikk alapján azon károk megtérítését kérik, amelyek őket e határozat elfogadása miatt állítólagosan érték.
A végzés rendelkező része
A Törvényszék a keresetet elutasítja.
A Spanyol Királyság, az Európai Bizottság, a Banco Santander, SA és a Banco Popular Español, SA beavatkozási kérelmeiről nem szükséges határozni.
A Törvényszék Alejandro Claudio Waismant és a mellékletben megnevezett további felpereseket kötelezi a saját költségeik, valamint az Egységes Szanálási Testület (ESZT) részéről felmerült költségek viselésére.
A Spanyol Köztársaság és a Bizottság maga viseli a beavatkozási kérelmekhez kapcsolódó saját költségeit.
A Banco Santander maga viseli a beavatkozási kérelmekhez kapcsolódó saját költségeit, valamint a Banco Popular Español részéről felmerült költségeket.
____________
1     HL C 369., 2017.10.30.